מרי אליזבת' וינסטד

מרי אליזבת' וינסטד (באנגלית: Mary Elizabeth Winstead; נולדה ב-28 בנובמבר 1984) היא שחקנית וזמרת אמריקאית, אשר התפרסמה לראשונה באופרת הסבון "תשוקות" (2000-1999). לאחר מכן שיחקה בסרט גיבורי העל "תיכון בהיי" (2005) ובשלל סרטי אימה כמו "יעד סופי 3" (2006), "חג מולד שחור" (2006) ו"חסין מוות" (2007). הצלחה נוספת הגיעה עם התפקידים בתור לוסי מקליין בסרט "מת לחיות 4.0" (2007) ובתור רמונה פלאוורס בסרט "האקסים של החברה שלי" (2010).

בשנת 2012 זכתה לשבחי הביקורות כאלכוהוליסטית שנכנסת לתהליך גמילה בסרט "מרוסקת". לאחר מכן, היא שחזרה את תפקידה בתור לוסי מקליין בסרט "מת לחיות ביום טוב" (2013) וחזרה לטלוויזיה עם תפקידים בסדרת הסאטירה הפוליטית "חסרי מוח" (2016), בסדרת הדרמה הרפואית "רחוב מרסי" (2017-2016) ובדרמה הפשע "פארגו" (2017).

== ביוגרפיה ==
וינסטד נולדה בקרוליינה הצפונית שבארצות הברית, לבטי לו (לבית נייט) ולג'יימס רונלד וינסטד, והיא בת הזקונים מתוך חמש. כשהייתה בת 5, עברה משפחתה לסאנדי שביוטה.
בגיל צעיר החלה להתעניין בבלט, משחק ואמנות ההופעה.
כילדה הופיעה וינסטד במפצח האגוזים, בתקווה להפוך לבלרינה בגיל 11. היא קיבלה את ההזדמנות ללמוד ריקוד בתוכנית הקיץ של בית הספר היוקרתי בלט ג'ופרי בניו יורק. שם היא למדה בלט וריקודי ג'אז, אך החליטה בנוסף לכך ללמוד משחק. לבסוף, הופיעה וינסטד בברודוויי במחזמר של דוני אוסמונד, יוסף וכתונת הפסים המשגעת.

בנוסף הייתה וינסטד חברה במקהלת הילדים הבינלאומית בצעירותה, והציגה את כישוריה בהופעה בכנסייה.

== קריירה ==
וינסטד החלה לשחק בסוף שנות ה-90, כאשר היא הופיעה במספר פרקים בסדרת הטלוויזיה "מגע של מלאכים", ובסדרת ההמשך "Promised Land". ב-1999, היא שיחקה את ג'סיקה בנט באופרת הסבון "תשוקות" ברשת NBC. בתפקיד זה היא שיחקה עד שנת 2000. 

בשנת 2001, שיחקה וינסטד בסדרת האימה "Wolf Lake" ברשת CBS. בשנת 2004, היא שיחקה בסרט הטלוויזיוני, "Monster Island", והתארחה בפרק בסדרה "מרוץ לאתמול".

וינסטד בפאנל לקידום הסרט "[[חסין מוות" בכנס קומיק-קון, 2006]]

בשנת 2005, שיחקה וינסטד בתפקיד קטן בסרט האימה "הצלצול 2". בנוסף, היא ניסתה את מזלה בקומדיה, והופיעה בסרט העצמאי, "Checking Out", בו שיחקה יהודייה ממשפחה גדולה. מאוחר יותר, היא קיבלה תפקיד יותר גדול בסרט גיבורי העל הקומי "תיכון בהיי", שם שיחקה את גוון גרייסון.

בשנת 2006, לאחר חשיפתה בסרט תיכון בהיי, כיכבה וינסטד בסרט האימה "יעד סופי 3" לצידו של ריאן מרימן. היא נבחנה לתפקיד בסרט השני בסדרה, אך לא התקבלה. לאחר מכן, היא הופיעה בסרט אימה אחר "חג מולד שחור".
באותה שנה הופיעה וינסטד בסרט "בובי", לצדם של אנתוני הופקינס, ויליאם ה. מייסי ואשטון קוצ'ר. היא ושאר השחקנים בסרט היו מועמדים לפרס גילדת שחקני המסך בקטגוריית "הליהוק הטוב ביותר לסרט הקולנוע".
ב-2007 הופיעה וינסטד במספר סרטים בתפקידים גדולים. קוונטין טרנטינו ליהק אותה לסרט "חסין מוות". בנוסף, היא קיבלה תפקיד ראשי בסרט "מת לחיות 4" בתור לוסי, בתו של ג'ון מקליין, אליו נבחנו ידועניות רבות, ביניהן ג'סיקה סימפסון.

וינסטד זכתה לכינוי "מלכת הצרחה", בגלל השתתפותה במספר סרטי אימה כמו "יעד סופי 3", "חסין מוות" ו"חג מולד שחור", אך השתתפה גם בז'אנרים נוספים כמו: קומדיה (תיכון בהיי), דרמה (בובי) ופעולה (מת לחיות 4).

בשנת 2008, היא כיכבה בסרט הריקודים "להגשים את החלום". הסרט צולם בשיקגו ובוויניפג. בארצות הברית הוא יצא ישירות ל-DVD ובבריטניה הוא נכשל בקופות.

בשנת 2010, הופיעה בסרט "האקסים של החברה שלי" לצד מייקל סרה. בשנת 2011, שיחקה בסרט "היצור". בשנת 2012, שיחקה בסרטים "אברהם לינקולן: צייד הערפדים" ו"מרוסקת" לצד אהרון פול; עליו זכתה וינסטד לשבחי המבקרים. בשנת 2013, הופיעה שוב בתור לוסי מקליין בסרט "מת לחיות ביום טוב" לצד ברוס ויליס, ובהמשך שיחקה בסרטים "לחיות את הרגע" ו"ילדים בוגרים של גירושין". בשנת 2014, שיחקה בסרט "להרוג את השליח" בכיכובו של ג'רמי רנר. 

בשנת 2016 עלתה ברשת CBS הסדרה "חסרי מוח", בה מככבת וינסטד בתפקיד הראשי, לצידם של דני פינו, ארון טבייט, טוני שלהוב ואחרים. בשנת 2019, שיחקה בתפקיד אורח בסדרת המדע בדיוני האנתולוגית "אהבה, מוות ורובוטים" מבית נטפליקס, לצד טופר גרייס.

בשנת 2021 שיחקה בסרט הפעולה מבית נטפליקס קייט וגילמה את הדמות הראשית קייט, לצד וודי הרלסון.

==חיים אישיים==
בשנת 2010 וינסטד נישאה למפיק הסרטים ריילי סטירנס; הם הכירו בהפלגה כשהייתה בת 18. במאי 2017 הודיע הזוג על פרידה, וכן התגרשו באותה שנה. 

באוקטובר 2017 דווח כי וינסטד נמצאת במערכת יחסים עם השחקן הסקוטי יואן מקגרגור, אותו פגשה על סט הסדרה "פארגו", בעת שהיה נשוי. לאחר מכן נפרד מקגרגור מאשתו. בנם הבכור, לורי, נולד ב-27 ביוני 2021.

ב-2014, היא הייתה אחת מהקורבנות בפריצה ההמונית לחשבונות iCloud של ידוענים.

=== אקטיביזם ===
באוקטובר 2023, וינסטד, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.<ref></ref>

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!הערות
|-
| rowspan="3" |2005
|הצלצול 2
|אוולין בורדן הצעירה
|
|-
|Checking Out 
|ליסה אפל
|
|-
|תיכון בהיי
|גוון גרייסון
|
|-
| rowspan="4" |2006
|יעד סופי 3
|ונדי כריסטנסן
|
|-
|בובי
|סוזן טיילור
|
|-
|חג מולד שחור
|הת'ר פיצג'רלד
|
|-
|פקטורי גירל
|אינגריד סופרסטאר
|
|-
| rowspan="2" |2007
|חסין מוות
|לי מונטגומרי
|
|-
|מת לחיות 4.0
|לוסי מקליין
|
|-
|2008
|להגשים את החלום
|לורין קירק
|
|-
|2010
|האקסים של החברה שלי
|רמונה פלאוורס
|
|-
|2011
|היצור
|ד"ר קייט לויד
|
|-
| rowspan="2" |2012
|מרוסקת
|קייט האנה
|
|-
|אברהם לינקולן: צייד הערפדים
|מרי טוד לינקולן
|
|-
| rowspan="4" |2013
|הצצה למוחו של צ'ארלס סוואן השלישי
|קייט
|
|-
|לחיות את הרגע
|הולי קילי
|
|-
|ילדים בוגרים של גירושין
|לורין סטינגר
|
|-
|מת לחיות ביום טוב
|לוסי מקליין
|
|-
| rowspan="3" |2014
|Faults 
|קלייר
|
|-
|Alex of Venice
|אלכס ודר
|
|-
|להרוג את השליח
|אנה סימונס
|
|-
| rowspan="3" |2016
|איש האולר
|שרה ג'ונסון
|
|-
|זמן משפחתי
|גוון
|
|-
|דרך קלוברפילד 10
|מישל
|
|-
|2018
|הכל אודות נינה
|נינה גלד
|
|-
| rowspan="2" |2019
|איש מזל התאומים
|דניאלה "דני" זקרזבסקי
|
|-
|שומר שתיקה 
|גייל
|
|-
|2020
|ציפורי הטרף: והארלי קווין המהממת
|הלנה בריטני/הציידת
|
|-
|2021
|קייט
|קייט
|
|-
|TBA
|Rich Flu
|
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|1997
|מגע של מלאכים
|קריסטי
|פרק: "A Delicate Balance"
|-
|1998
|Promised Land 
|קלואי
|2 פרקים
|-
|1999–2000
|תשוקות
|ג'סיקה בנט
|89 פרקים
|-
|1999
|The Long Road Home
|אנני ג'ייקובס
|סרט טלוויזיה 
|-
|2001–2002
|Wolf Lake
|סופיה דונר
|תפקיד ראשי; 9 פרקים
|-
| rowspan="2" |2004
|מרוץ לאתמול
|בריג'יט אלקינס
|פרק: "Closure"
|-
|Monster Island
|מדיסון
|סרט טלוויזיה של MTV
|-
|2012
|The Beauty Inside
|לאה
|סדרת רשת; 5 פרקים
|-
|2015
|קמים לתחייה <small>(אנ')</small>
|רוואן בלאקשאו
|תפקיד ראשי; 10 פרקים
|-
|2016
|חסרי מוח
|לורל הילי
|תפקיד ראשי; 13 פרקים
|-
|2016–2017
|רחוב מרסי
|מרי פיני פון אולנהאוזן <small>(אנ')</small>
|תפקיד ראשי (2 עונות); 10 פרקים
|-
| rowspan="2" |2017
|פארגו
|ניקי סוואנגו
|תפקיד ראשי (עונה 3); 10 פרקים
|-
|Danger & Eggs
|טריקס בליקסטון
|דיבוב; פרק: "The Big Z/Trix Blixon"
|-
|2019
|אהבה, מוות ורובוטים
|גייל
|דיבוב; פרק: "Ice Age"
|-
| rowspan="2" |2023
|סקוט פילגרים הולך על זה
|רמונה פלאוורס
|דיבוב; 8 פרקים
|-
|אסוקה
| הרה סינדולה
|תפקיד ראשי; 8 פרקים
|-
|2024
|ג'נטלמן במוסקבה<ref></ref>
|אנה אורבנובה
|סדרת טלוויזיה של שואוטיים
|}

== קישורים חיצוניים ==

* 

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:זוכי פרס אמי לבידור בשעות היום
קטגוריה:זוכות פרס סאטורן לשחקנית ראשית בקולנוע
קטגוריה:אמריקאיות שנולדו ב-1984
קטגוריה:אמריקאים שנולדו ב-1984